als_Latn dik_Latn sag_Latn
Policia franceze njofton se e ka qëlluar me armë zjarri një burrë jashtë Katedrales “Norte Dame” në Paris, pasi ai kishte tentuar ta sulmonte me çekan një oficer të policisë.
I dyshuari është plagosur në gjoks, sipas mediave franceze.
Të shtënat e policisë kanë shkaktuar panik në mesin e vizitorëve. Policia e ka mbyllur këtë zonë dhe u ka kërkuar njerëzve që të rrinë larg saj, transmeton Express.
Dëshmitarët e rastit kanë raportuar t’i kenë parë turistët duke vrapuar për t’u fshehur.
Franca ndodhet në gjendje të jashtëzakonshme që prej sulmeve xhihadiste në Paris që lanë 130 persona të vdekur në vitin 2015.
Ky sulm vjen vetëm tri ditë pasi ekstremistët përdorën një furgon dhe thika në sulmin e Londrës, ku i vranë shtatë persona. /Express/
als_Latn als_Latn als_Latn als_Latn als_Latn als_Latn